# มายเคมิคอลโรแมนซ์
มายเคมิคอลโรแมนซ์  หรือตัวย่อ  MCR เป็นวงดนตรีร็อคสัญชาติอเมริกันจากเจอร์ซีย์ ซิตี้ , รัฐนิวเจอร์ซีย์ มีผลงานตั้งแต่ระหว่างปี ค.ศ. 2001 ถึง ค.ศ. 2013 สมาชิกวงประกอบไปด้วย ร้องนำ - เจอราร์ด เวย์ , มือกีตาร์ - เรย์ โตโร และ แฟรงก์ ไอเอโร และมือเบส - ไมกีย์ เวย์ 

 ประวัติ 
มายเคมิคอลโรแมนซ์ก่อตั้งขึ้นโดยนักร้องนำ เจอราร์ด เวย์ และ มือกลอง แมต เพลิสเซียร์ หลังเหตุการณ์ วินาศกรรม 11 กันยายน พ.ศ. 2544 เวย์ได้เห็นเหตุการณ์เครื่องบินชนตึกเกิดขึ้นต่อหน้าต่อตาและเป็นแรงบันดาลใจให้เขาก่อตั้งวงขึ้น เวย์ได้แต่งเพลง "Skylines and Turnstiles" เพื่ออธิบายถึงความรู้สึกเขาต่อเหตุการณ์ 11 กันยายน หลังจากนั้นไม่นาน เรย์ โตโรได้เข้ามาเป็นมือกีต้าร์ของวง เนื่องจากเวย์ไม่สามารถทำหน้าที่ร้องและดีดกีตาร์ไปพร้อมกันได้ ชื่อของวงได้รับการเสนอแนะโดย ไมกีย์ เวย์ มือเบสและน้องชายของเจอราร์ด ซึ่งทำงานในร้านหนังสือ Barnes & Noble และถูกใจชื่อหนังสือของ Irvine Welsh เรื่อง Ecstasy: Three Tales of Chemical Romanc  พวกเขาอัดเพลงกันครั้งแรกในห้องใต้หลังคาของเพลิสเซียร์ ซึ่งออกมาเป็นเพลงอย่าง "Our Lady of Sorrows" และ "Cubicles" รวมเป็นเดโมที่พวกเขาเรียกว่า The Attic Demo

ไม่นานหลังจากก่อตั้ง ทางวงได้เซ็นสัญญากับค่ายเพลง อายบอลเรเคิดส์ และวางจำหน่ายสตูดิโออัลบั้มชุดแรกของพวกเขา I Brought You My Bullets, You Brought Me Your Love ในปี 2002 หลังจากนั้นพวกเขาเซ็นสัญญากับค่าย รีพรีซเรเคิดส์ ในปีถัดมาและปล่อยอัลบั้มชุดที่สอง Three Cheers for Sweet Revenge ในปี 2004 ซึ่งนับว่าเป็นอัลบั้มที่ประสบความสำเร็จ และได้รับรางวัลมากมายในปีเดียวกันนี้ ในเวลาหนึ่งเดือนหลังจากการปล่อยอัลบั้ม Three Cheers for Sweet Revenge เพลิสเซียร์ออกจากวงและบ็อบ ไบรอาร์ เข้ามาทำหน้าที่มือกลองแทน

อัลบั้มชุดต่อมา The Black Parade วางจำหน่ายในปี 2006 ได้รับเสียงวิจารณ์ไปทางค่อนข้างดีจากนักวิจารณ์เพลงส่วนใหญ่ ในปี 2010 มายเคมิคอลโรแมนซ์ประกาศผ่านหน้าเว็บไซต์ของวงในวันที่ 3 มีนาคมว่า ไบรอาร์ได้แยกตัวจากวง"AP: NEWS – Bob Bryar out of My Chemical Romance". Altpress.com. Archived from the original on March 12, 2010. Retrieved March 13, 2010.  และในปลายปีเดียวกันนั้นพวกเขาวางจำหน่ายอัลบั้มชุดที่สี่ Danger Days: The True Lives of the Fabulous Killjoys มีแง่วิจารณ์ไปเชิงบวก 

ในเดือนตุลาคม 2012 ทางวงปล่อยอัลบั้มรวมเพลง ชื่อ Conventional Weapons ซึ่งออกมาในลักษณะของอีพีเดือนละชุดไปจนถึงเดือนกุมภาพันธ์ 2013 รวมเป็นห้าชุด แต่ละชุดประกอบไปด้วยเพลงสองเพลง ซึ่งเป็นผลงานที่เคยอัดไว้ในปี 2009 แต่ไม่เคยเผยแพร่มาก่อน และหนึ่งเดือนหลังจากปล่อยอีพีชุดสุดท้ายของ Conventional Weapons ทางวงประกาศแยกตัวผ่านเว็บไซต์ของวงในวันที่ 22 มีนาคม 2013 

ในวันที่ 31 ตุลาคม 2019 มายเคมิคอลโรแมนซ์ประกาศกลับมารวมวง และจัดการแสดงขึ้นอีกครั้งในวันที่ 20 ธันวาคม 2019 ที่ ลอสแอนเจลิส"Return" My Chemical Romance, 2019 สืบค้นเมื่อ 2020-06-07

 ผลงาน 

 สตูดิโออัลบั้ม 
ปกอัลบั้ม  (Album Cover) วันที่ออกวางจำหน่ายครั้งแรก  (Date of Release) ชื่ออัลบั้ม  (Title) ค่ายเพลง  (Label) center|100px23 กรกฎาคม ปี 2002I Brought You My Bullets, You Brought Me Your Loveอายบอลล์ เรคคอร์ดส์ (Eyeball Records)center|100px8 มิถุนายน ปี 2004Three Cheers for Sweet Revengeรีไพรส์ เรคคอร์ดส์ (Reprise Records)center|100px23 ตุลาคม ปี 2006 (ทั่วโลก)24 ตุลาคม ปี 2006 (สหรัฐอเมริกา)28 ตุลาคม ปี 2006 (ออสเตรเลีย)The Black Paradeรีไพรส์ เรคคอร์ดส์ (Reprise Records) 22 พฤศจิกายน ปี 2010Danger Days: The True Lives of the Fabulous Killjoysรีไพรส์ เรคคอร์ดส์(Reprise Records)

 อัลบั้มบันทึกการแสดงสด 

 2006 - Life on the Murder Scene (Reprise Records)

 2008 - The Black Parade Is Dead! (Reprise Records)

อัลบั้มรวมเพลง

 2013 - Conventional Weapons
 2014 - May Death Never Stop You
 2016 - The Black Parade/Living with Ghosts

ผลงานอื่นๆ

 2005 - "Under Pressure" ร่วมงานกับ เดอะ ยูสด์  (The Used) เวอร์ชันเดิมโดย ควีน และ เดวิด โบอี
 2008 - "Desolation Row" เวอร์ชันเดิมโดย บ็อบ ดิลลัน
2011 - "Every Snowflake Is Different (Just Like You)"
 สมาชิกในวง 
 สมาชิกปัจจุบัน 

 เจอราร์ด เวย์ (Gerard Way) - ร้องนำ (2001 - ปัจจุบัน)
 เรย์ โตโร (Ray Toro) - กีต้าร์, ร้องประสาน (2001 - ปัจจุบัน)
 แฟรงค์ ไอเอโร (Frank Iero)  - กีตาร์ทำนอง, ร้องประสาน (2002-ปัจจุบัน)
 ไมค์กี้ เวย์ (Mikey Way) - เบส (2001 - ปัจจุบัน)

 สมาชิกทัวร์คอนเสิร์ต 
 แมต คอร์เทซ (Matt Cortez)  - เบส (2007) และกีต้าร์ (2007 - 2008)
 เจมส์ ดีวีส์ (James Dewees)  - คีย์บอร์ด  (2007 - 2012)

 พีท พาราดา (Pete Parada) - กลอง (2007)
 ทัคเกอร์ รูล (Tucker Rule) - กลอง (2007 - 2008)
 ทอดด์ ไพรซ (Todd Price) - กีต้าร์ (2008)
 ไมค์ เพดิโคน (Mike Pedicone) - กลอง (2010 - 2011)"My Chemical Romance to continue with Jarrod Alexander on drums" Loudwire, 2012 สืบค้นเมื่อ 2020-06-07
 จาเร็ด อเล็กซานเดอร์ (Jarrod Alexander) - กลอง (2011 - 2013, 2019 - ปัจจุบัน)"Jarrod Alexander มือกลองคนสุดท้ายของ My Chemical Romance", 2019 สืบค้นเมื่อ 2020-06-07
 เจมี มูโฮเบรัก (Jamie Muhoberac) - คีย์บอร์ด (2019)

 อดีตสมาชิก 

 แมต เพลิสเซียร์ (Matt Pelissier) - กลอง (2001 - 2004)
 บ็อบ ไบรอาร์ (Bob Bryar) - กลอง (2004 - 2010)